paragraph_text: Periodične publikacije (eng. periodicals) su neomeđene publikacije koje izlaze u više svezaka radi informiranja javnosti o nekoj tematici. Izlaženje im nije vremenski određeno, začinju se s namjerom da izlaze u beskonačnome broju svezaka, a prestaju izlaziti zbog različitih razloga ( finacijskih, političkih, osobnih ), no nikad zato što se iscrpila građa koja se obrađuje. Svaki svezak periodične publikacije je rad više autora. Pripadnost svakog pojdinačnog sveska određenoj publikaciji vidljiva je u naslovu, sadržaju i vanjskom izgledu. Sami za sebe pojedinačni svesci nemaju samostalno značenje. Periodične publikacije su: novine, časopisi, revije i magazini.